## Pravilnik o obrascima službene iskaznice vodopravnih inspektora

### NN 20/1998 (17.2.1998.), Pravilnik o obrascima službene iskaznice vodopravnih inspektora

# **DRŽAVNA UPRAVA ZA VODE**

Na temelju članka 189. Zakona o vodama ("Narodne novine" broj 107/95),
ravnatelj Državne uprave za vode donosi

## **PRAVILNIK**

### **O OBRASCIMA SLUŽBENE ISKAZNICE VODOPRAVNIH INSPEKTORA**

Članak 1.

Ovim Pravilnikom propisuje se obrazac službene iskaznice, te oblik i
izgled značke i poveza, koji su sastavni dio iskaznice, koju nose viši
vodopravni inspektori, viši vodopravni inspektori na zaštiti voda, vodopravni
inspektori i vodopravni inspektori na zaštiti voda u Državnoj upravi za
vode (u daljnjem tekstu: Uprava), vodopravni inspektori u županijskom uredu
i uredu Grada Zagreba (u daljnjem tekstu: ured), te način njihova izdavanja
i uporabe.

Članak 2.

Obrasci službenih iskaznica od "A" do "F", te oblik i izgled značke
- "G" - tiskani su uz ovaj Pravilnik i čine njegov sastavni dio.

Obrazac službene iskaznice (u daljnjem tekstu: iskaznica) izrađuje se
na punijem papiru bijele boje veličine 85 ¤ 55 mm i zaštićuje omotom od
prozirne plastične mase.

Značka se izrađuje od metala, podloga je mesingana, a aplikacija je
sjajno niklana i veličine je 60 ¤ 55 mm.

Povez se izrađuje od crne kože veličine je 240 ¤ 120 mm.

Članak 3.

Obrazac iskaznice višeg vodopravnog inspektora (obrazac "A"), višeg
vodopravnog inspektora na zaštiti voda (obrazac "B"), vodopravnog inspektora
(obrazac "C"), vodopravnog inspektora na zaštiti voda (obrazac "D") u Upravi
sadrži:

a) na prednjoj stranici iskaznice:

1. utisnut grb Republike Hrvatske;

2. natpis: "Republika Hrvatska;

3. natpis "Državna uprava za vode"

4. naziv: "službena iskaznica viši vodopravni inspektor", odnosno, "službena
iskaznica viši vodopravni inspektor na zaštiti voda", odnosno "službena
iskaznica vodopravni inspektor", odnosno "službena iskaznica vodopravni
inspektor na zaštiti voda";

5. mjesto za fotografiju veličine 28 ¤ 32 mm preko koje se u donjem
lijevom kutu otiskuje pečat Uprave;

6. ime i prezime nositelja iskaznice;

7. jedinstveni matični broj građana i

8. serijski broj iskaznice

b) na poleđini iskaznice:

9. tekst o ovlastima nositelja iskaznice;

10. evidencijski broj iskaznice;

11. datum izdavanja iskaznice i

12. mjesto za pečat i potpis ravnatelja

Članak 4.

Obrazac iskaznice vodopravnog inspektora ureda (obrazac "E") i vodopravnog
inspektora na zaštiti voda ureda (obrazac "F") sadrži:

a) na prednjoj stranici sve podatke iz članka 3. ovog Pravilnika osim
podataka navedenih uz točku 3. i 4. koji glase: Županija, Grad Zagreb te:

1. utisnut grb Republike Hrvatske;

2. natpis: "Republika Hrvatska";

3. natpis: "Županija" odnosno "Grad Zagreb";

4. naziv: "službena iskaznica vodopravni inspektor" odnosno, "službena
iskaznica vodopravni inspektor na zaštiti voda";

5. mjesto za fotografiju veličine 28 ¤ 32 mm preko koje se u donjem
lijevom kutu otiskuje pečat županije - grada;

6. ime i prezime nositelja iskaznice;

7. jedinstveni matični broj građana i

8. serijski broj iskaznice

b) na poleđini stranice:

9. tekst o ovlastima nositelja iskaznice;

10. evidencijski broj iskaznice;

11. datum izdavanja iskaznice i

12. mjesto za pečat i potpis ovlaštene službene osobe.

Članak 5.

Značka je okružena hrvatskim pleterom koji je izveden u mesinganom reljefu
na kojem su istaknuta slova "RH" (Republika Hrvatska).

U središtu značke na zrakasto pozlaćenom prostoru smješten je hrvatski
grb, koji je izveden u crvenom i bijelom emajlu, a gornji dio grba je reljefno
izveden.

Na kružnom niklanom dijelu značke ispisan je tekst: "vodopravna inspekcija"
u plavom emajlu.

Gornjim dijelom značke proteže se niklana lenta koja djelomično pokriva
pleter. Na lenti je plavim emajlom upisan četveroznamenkasti broj.

Na poleđini značke nalazi se lisnata opruga od perne bronce.

Članak 6.

Vodopravni inspektori u obavljanju inspekcijskih poslova nose iskaznicu
i znak u kožnom povezu.

Kožni povez iz stavka 1. ovog članka crne je boje i trostrukog je pregiba.
Veličina svakog pregiba je 80 ¤ 120 mm.

Članak 7.

Iskaznice i znakove s pripadajućim kožnim povezom za potrebe ureda,
te vodopravne inspektore i ovlaštene državne službenike za obavljanje inspekcijskog
vodopravnog nadzora Uprave izdaje Državna uprava za vode.

Iskaznice i znakove s pripadajućim kožnim povezom vodopravnim inspektorima
ureda izdaje nadležni ured.

Članak 8.

O izdanim iskaznicama i znakovima s pripadajućim povezom vodopravnim
inspektorima i ovlaštenim državnim službenicima za obavljanje inspekcijskog
vodopravnog nadzora vodi se očevidnik u Upravi i uredu.

Očevidnik iz stavka 1. ovog članka sadrži:

1. redni broj

2. ime i prezime vodopravnog inspektora ili ovlaštenog državnog službenika
za obavljanje inspekcijskog vodopravnog nadzora kojem je izdana iskaznica
i znak;

3. serijski broj iskaznice i značke;

4. datum izdavanja;

5. datum povrata;

6. potpis vodopravnog inspektora i

7. odjeljak za napomene.

Uprava vodi posebnu evidenciju o izdanim iskaznicama i znakovima s pripadajućim
kožnim povezom uredima.

Evidencija iz stavka 3. ovog članka sadrži:

1. redni broj;

2. naziv ureda kojem je izdana iskaznica sa znakom i pripadajućim povezom;

3. serijski broj iskaznice i broj značke;

4. klasu i ur. broj zahtjeva;

5. datum izdavanja;

6. datum povrata i

7. odjeljak za napomene.

Članak 9.

Vodopravni inspektor ili ovlašteni državni službenik koji izgubi iskaznicu
ili na drugi način ostane bez iste dužan je o tome odmah izvijestiti neposrednog
čelnika.

Nova iskaznica izdat će se nakon što je izgubljena ili na drugi način
nestala iskaznica ili značka oglašena da ne vrijedi u "Narodnim novinama".

Troškove oglašavanja u "Narodnim novinama" i troškove izdavanja nove
iskaznice snosi vodopravni inspektor ili ovlašteni državni službenik koji
je iskaznicu izgubio ili na drugi način ostao bez nje.

Članak 10.

Vodopravni inspektor kojem prestane radni odnos u Upravi ili uredu,
dužan je prigodom primitka rješenja o prestanku radnog odnosa, odnosno
o rasporedu na drugo službeničko mjesto, iskaznicu predati neposrednom
čelniku.

Čelnik iz stavka 1. ovog članka dužan je primljenu iskaznicu odmah vratiti
Upravi.

Vodopravnom inspektoru ili ovlaštenom državnom službeniku privremeno
će se oduzeti iskaznica ako je protiv njega pokrenuta istraga ili je podignuta
optužnica do okončanja postupka.

Članak 11.

Iskaznice izdane prema ranijim propisima zamijenit će se iskaznicama
utvrđenim ovim Pravilnikom u roku od 90 dana od dana stupanja na snagu
ovog Pravilnika.

Prigodom zamjene iskaznica vodopravnom inspektoru izdat će se iskaznica
i znak u kožnom povezu sukladno članku 6. ovog Pravilnika.

Uprava će posebnom uputom utvrditi postupak i način zamjene iskaznice.

Članak 12.

Danom stupanja na snagu ovoga Pravilnika prestaje važiti Pravilnik o
iskaznici vodoprivrednog inspektora ("Narodne novine" broj 6/92).

Članak 13.

Ovaj Pravilnik stupa na snagu osmog dana od dana objave u "Narodnim
novinama".

Klasa: UP/I-011-02/98-01/8
Urbroj: 527-1-4/40-98-0001
Zagreb, 5. veljače 1998.

Ravnatelj
**Zorislav Balić,
dipl. inž. građ.,** v. r.

![](dodatni/370382.gif)

![](dodatni/370383.gif)

![](dodatni/370384.gif)

Pravilnik, NN 20/1998-2420
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)